Tamedyazt d tawsit si tewsatin n tsekla tamaziɣt tesɛa azal meqqren di tmetti taqbaylit amecwar-is ɣezzif , di tallit tamensayt tella d timawit yettwasen deg-s: ccix muḥend, yucef uqasi, tennerna tekcem ɣer wannar n tira s wallalen id-yennulfan ɣer tirawit yttwassen deg-s maɛtub lwennas, Ayet mengellat imi imedyazen sefran ɣef wayen i ten-iceɣben d wayen ttidiren yal ass senfalayen s usefru. Nezmer ad nessemgired gar tlata n talliyin n tmedyazt taqbaylit, ad naf tallit tamezwarut d tin uqbel 1871, tis snat d tin yellan seg 1871 almi d timunent 1962, tallit tis kraḍ seg 1962 almi d ass-a (tallit tamirant)